Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 625

32. Az elsõ feltétel elõírja, hogy a megállapodásnak hozzá kell járulnia a termékek gyártásának vagy forgalmazásának fejlesztéséhez, illetve a mûszaki vagy gazdasági fejlõdéshez. Mivel ezek az elõnyök a statikus vagy a dinamikus hatékonysággal kapcsolatosak, „gazdasági elõnyöknek” nevezhetõek. A gazdasági elõnyök felülmúlhatják a versenyre gyakorolt korlátozó hatásokat. Például az együttmûködés lehetõvé teheti a cégek számára, hogy alacsonyabb árakon vagy jobb minõségben kínáljanak árukat vagy szolgáltatásokat, illetve felgyorsítsák az innováció folyamatát. Az eredményesség-növekedés legtöbbször a különbözõ képességek és erõforrások egyesítésének a következménye. A feleknek ki kell mutatniuk, hogy az eredményesség-növekedést valószínûsíthetõen az együttmûködés okozta, és az kevésbé korlátozó eszközökkel nem érhetõ el (lásd alább is). Az eredményesség-növekedéssel kapcsolatos állításokat alá kell támasztani. A feltételezések vagy a költségmegtakarításról szóló általános kijelentések nem elégségesek.

Source: https://magyarkozlony.hu/hivatalos-lapok/0d2ec54993e610d02f6369c49ab38cb1f1139fbb/dokumentumok/be6f0d36b696c7273a5854d57d36152b60703eea/letoltes